Շաբաթ, հոկտեմբերի 10-ը տօնն էր Սրբոց Թարգմանչաց Վարդապետացն Մերոց, որի առիթով Թեհրանի Սասուն քաղաքամասի Ս. Թարգմանչաց եկեղեցում կատարւեց Ս. և Անմահ Պատարագ, որին նախագահում էր Թեմիս Առաջնորդ՝ Գերշ. Տ. Սեպուհ Ս. Արք. Սարգսեանը: Արարողութեանը ներկայ էին Առաջնորդական Փոխանորդ՝ Գերշ. Տ. Մակար Ս. Եպս. Աշգարեանը, քահանայ հայրեր, Թեմական Խորհրդի ներկայացուցիչ՝ Վարդան Բաբախանեանը, հայոց դպրոցների ուսուցիչներ, աշակերտ-ուհիներ և մեծ թւով հաւատացեալներ: